《祝英台近 端午寄仙品妹》
清代·孙云凤

绣帘垂，朱户静，庭午柳阴直。阶下榴花，独自忍攀摘。

那堪艾虎悬丝，鬓绒贴胜。空凝望、海天空阔。

总休说。犹记葵扇题诗，钗映越罗雪。拈枝流光，眉翠总成结。

负他两度熏风，几番梅雨，想怀抱、也应非昔。

作者简介：浙江仁和人，字碧梧。程懋庭妻，随园女弟子之一。工词，佳者绝似北宋人语。通音律，善画花卉。有《玉箫楼集》、《湘筠馆诗》等。